Hendrick Hamel var bokfører hos Det nederlandske ostindiske kompani. I 1653 var han med på skipet «De Sperwer» som var på vei til Japan. Utenfor den koreanske øya Jeju led han skipbrudd. 36 av 64 besetningsmedlemmer overlevde. De 36 ble arrestert og ført til Seoul (sittende monark var kong Hyojong). De fikk ikke lov til å forlate landet, men fikk en viss frihet til å bevege seg rundt om i Korea, både geografisk og sosialt.